PMIndiaData/PMIndiaSum huggingface dataset:
কাকরাপার পারমাণবিক বিদ্যুৎকেন্দ্র -প্ল্যান্ট ৩এর  সাফল্যে ভারতীয় পরমাণু বিজ্ঞানীদের অভিনন্দন প্রধানমন্ত্রীর

প্রধানমন্ত্রী, শ্রী নরেন্দ্র মোদী কাকরাপার পারমাণবিক বিদ্যুৎকেন্দ্র -প্ল্যান্ট ৩ এর সাফল্যের জন্য ভারতীয় পরমাণু বিজ্ঞানীদের অভিনন্দন জানিয়েছেন। একটি টুইট বার্তায় প্রধানমন্ত্রী বলেছেন, “কাকরাপার পারমাণবিক বিদ্যুৎকেন্দ্র -প্ল্যান্ট ৩ এর সাফল্যের জন্য আমাদের পরমাণু বিজ্ঞানীদের অভিনন্দন! দেশীয় নকশায় তৈরি ৭০০ মেগাওয়াট বিদ্যুৎ উৎপাদনে সক্ষম এই কাকরাপার ৩ নম্বর পারমাণবিক বিদ্যুৎকেন্দ্রটি মেক ইন ইন্ডিয়ার একটি উজ্জ্বল উদাহরণ এবং ভবিষ্যতে এই ধরণের সাফল্যের এক পথ প্রদর্শক ।”
প্রধানমন্ত্রী সকাশে গুজরাটের মহিলা মোটরবাইক অভিযাত্রীদের একটি দল

গুজরাটের ‘বাইকিং ক্যুইন্স’ নামে ৫০ জন মহিলা মোটরবাইক অভিযাত্রীদের একটি দল আজ নয়াদিল্লিতেএক সাক্ষাৎকারে মিলিত হল প্রধানমন্ত্রী শ্রী নরেন্দ্র মোদীর সঙ্গে। দলের সদস্যরাপ্রধানমন্ত্রীকে অবহিত করেন যে তাঁরা এ পর্যন্ত দেশের ১৩টি রাজ্য ও কেন্দ্রশাসিতঅঞ্চলের মোট ১০ হাজার কিলোমিটার পথ মোটরবাইকে অতিক্রম করে এসেছেন। ‘বেটি বাঁচাও,বেটি পড়াও’ এবং ‘স্বচ্ছ ভারত’-এর মতো সামাজিক দিক থেকে গুরুত্বপূর্ণ কর্মসূচিসম্পর্কে ঐ রাজ্য ও কেন্দ্রশাসিত অঞ্চলগুলির সাধারণ মানুষের সঙ্গে তাঁরা আলোচনা ওমতবিনিময়ও করেছেন। গত ১৫ আগস্ট তাঁরা জাতীয় পতাকা উত্তোলন করেন লাদাখের খরডুংলায়। মহিলামোটরবাইক অভিযাত্রীদের এই উদ্যম ও কর্মপ্রচেষ্টার বিশেষ প্রশংসা করেনপ্রধানমন্ত্রী। ভবিষ্যতে তাঁদের এই ধরনের অভিযানের জন্য আগাম শুভেচ্ছাও জানানতিনি। / .
সংস্কৃত দিবসে দেশবাসীকে সংস্কৃত ভাষাতেই শুভেচ্ছা ও অভিনন্দন জানালেন প্রধানমন্ত্রী

সংস্কৃতদিবস উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রীনরেন্দ্র মোদী। সংস্কৃত ভাষাতেই তিনি তাঁর শুভেচ্ছার বার্তা পৌঁছে দিয়েছেনদেশবাসীর কাছে। প্রধানমন্ত্রী তাঁর ঐ বার্তায় বলেছেন : “ভারতস্যসমৃদ্ধঃ সংস্কৃতিঃ পরম্পরা চ সংস্কৃতে অস্তি। সংস্কৃতস্য জ্ঞানম অস্মান্‌ তেনসমৃদ্ধ – বৈভবোপেত – অতীতেন সহ যোজয়তি। সংস্কৃতপ্রেমিভ্যঃতথা চ অস্যাঃ সুন্দর্যাঃ ভাষায়াঃ পঠিতৃভ্যঃ সর্বেভ্যঃ সংস্কৃতদিবস – সন্দর্ভে মমহার্দিক – শুভকামনাঃ।” অর্থাৎ,ভারতের সমৃদ্ধ ইতিহাস, সংস্কৃতি ও ঐতিহ্যকে আমরা খুঁজে পাই সংস্কৃতের মধ্যেই।সংস্কৃত ভাষায় জ্ঞান আমাদের সমৃদ্ধ সাহিত্য, ঐতিহ্য এবং গৌরবময় অতীতের সঙ্গেআমাদের যুক্ত করে। সংস্কৃত দিবস উপলক্ষে এই সুন্দর ভাষার শিক্ষার্থী তথা বিদ্বজ্জনদেরজানাইআমার আন্তরিক শুভকামনা।
প্রধানমন্ত্রী রাজস্থান দিবসে রাজস্থানের মানুষজনকে শুভেচ্ছা জানিয়েছেন

নতুন দিল্লি, ৩০ মার্চ, ২০২২ প্রধানমন্ত্রী শ্রী নরেন্দ্র মোদী রাজস্থান দিবসে রাজস্থানের মানুষজনকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী লিখেছেন; “বীরত্ব, আত্মসম্মান এবং ত্যাগের ঐতিহাসিক ভূমি রাজস্থানের সমস্ত বাসিন্দাকে শুভেচ্ছা। রাজ্যটি উন্নতির পথে এগিয়ে যাক, এই কামনা করি।” /
মহাকরুণা দিবস ২০১৭ উদযাপন উপলক্ষে মহাবোধি ইন্টারন্যাশনাল মেডিটেশন সেন্টার, লে লাদাখ-কে প্রধানমন্ত্রীর অভিনন্দন

প্রধানমন্ত্রীশ্রী নরেন্দ্র মোদী লে লাদাখের মহাবোধি ইন্টারন্যাশনাল মেডিটেশন সেন্টারকেমহাকরুণা দিবস ২০১৭ উপলক্ষে অভিনন্দন জানিয়েছেন। এক বার্তায়তিনি বলেন, “লে লাদাখের মহাবোধি ইন্টারন্যাশনাল মেডিটেশন সেন্টারকে মহাকরুণা দিবস২০১৭ উপলক্ষে অভিনন্দন ও শুভেচ্ছা। ভগবান বুদ্ধেরজীবন ও বাণী সেবা, করুণা ও মুক্তির দ্যোতক। তিনি অহিংসার ওপর জোর দিয়ে মানুষেরদুঃখ-কষ্ট অবসানের কথা বলেছিলেন”।
কেন্দ্রীয় তালিকায় অন্যান্য অনগ্রসর শ্রেণীরঅন্তর্ভূক্তি ও সংশোধনের প্রস্তাব অনুমোদিত কেন্দ্রীয় মন্ত্রিসভার বৈঠকে

আসাম, বিহার,হিমাচল প্রদেশ, ঝাড়খন্ড, মহারাষ্ট্র, মধ্যপ্রদেশ, জম্মু ও কাশ্মীর এবংউত্তরাখন্ডের চিহ্নিত অন্যান্য অনগ্রসর শ্রেণীগুলিকে কেন্দ্রীয় তালিকায়অন্তর্ভূক্তি ও সংশোধনের বিষয়টি বিজ্ঞাপিত করার একটি প্রস্তাব বুধবার অনুমোদিত হলপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভারবৈঠকে। অন্যান্যঅনগ্রসর শ্রেণী সম্পর্কিত জাতীয় কমিশনের সুপারিশক্রমে মোট ২৪৭৯টি অন্তর্ভূক্তিরকথা ২৫টি রাজ্য এবং ৬টি কেন্দ্রীয় শাসিত অঞ্চলে বিজ্ঞপ্তির মাধ্যমে প্রকাশ করা হয়।এই ধরণের শেষ বিজ্ঞপ্তিটি প্রকাশিত হয় এ বছর সেপ্টেম্বর মাসে। ইতিমধ্যে আসাম,বিহার, হিমাচল প্রদেশ, ঝাড়খন্ড, মহারাষ্ট্র, মধ্যপ্রদেশ, জম্মু ও কাশ্মীর এবংউত্তরাখন্ডের আরও কয়েকটি বর্ণ ও সম্প্রদায়কে অন্তর্ভূক্তি এবং এ সম্পর্কিত তালিকাসংশোধনের প্রস্তাব পেশ করা হয় সরকারের কাছে। এরই ফলশ্রুতিতে জম্মু ও কাশ্মীর সহ৮টি রাজ্যের মোট ২৮টি পরিবর্তনের সুপারিশ করা হয় জতীয় কমিশনের পক্ষ থেকে। কেন্দ্রীয়তালিকায় এই অন্তর্ভূক্তি ও সংশোধনের ফলে চিহ্নিত বর্ণ ও সম্প্রদায়ের প্রার্থীরাসরকারি পদ ও চাকরির ক্ষেত্রে এবং কেন্দ্রীয় শিক্ষা প্রতিষ্ঠানগুলিতে সংরক্ষণেরসুবিধা লাভ করবেন। এছাড়াও, সরকারের বিভিন্ন কল্যাণমূলক প্রকল্প, বৃত্তিদানইত্যাদিরও তাঁরা সুযোগ গ্রহণ করতে পারবেন।
এনএইচপিসি, উত্তরপূর্ব বিদ্যুৎ নিগম, টিএইচডিসি ইন্ডিয়া ও এসজেভিএন লিমিটেডের পর্ষদ স্তরে অধিনস্ত কর্মীদের বেতনক্রম পয়লা জানুয়ারি’৯৭ থেকে নিয়মিতকরণে মন্ত্রিসভার সায়

কেন্দ্রীয় মন্ত্রিসভা ন্যাশনাল হাইড্রো ইলেক্ট্রিক পাওয়ার কর্পোরেশন লিমিটেড(এনএইচপিসি), নর্থইস্ট ইলেকট্রিক পাওয়ার কর্পোরেশন (নিপকো), টিএইচডিসি ইন্ডিয়া লিমিটেড ও সাটলুজ জল বিদ্যুৎ নিগম লিমিটেড (এসজেভিএন)সংস্হাগুলির পর্ষদ স্তরের অধীনস্হ কর্মীদের বেতনক্রম পয়লা জানুয়ারি ১৯৯৭ তারিখ থেকে নিয়মিতকরণে আজ (১৬ জানুয়ারি ২০১৯) অনুমোদন জানিয়েছে। প্রধানমন্ত্রী শ্রী নরেন্দ্র মোদীর পৌরহিত্যে মন্ত্রিসভার এই অনুমোদনের ফলে জল বিদ্যুৎ ক্ষেত্রের রাষ্ট্রায়ত্ত সংস্হাগুলির কর্মীদের বেতনক্রম শক্তি মন্ত্রকের ২০০৬ সালে চৌঠা এপ্রিল ও পয়লা সেপ্টেম্বর তারিখের আদেশ অনুযায়ী নিয়মিত করা হবে। এই সিদ্ধান্তের ফলে পয়লা জানুয়ারি ২০০৭-এর পূর্বে নথিভুক্ত ৫২৫৪ জন কর্মী উপকৃত হবেন। এই সিদ্ধান্ত বাস্তবায়নে ৩২৩ কোটি টাকার মতো মোট ব্যয় হবে। উল্লেখ্য, এই চারটি রাষ্ট্রায়ত্ত সংস্হার বেতনক্রমে কিছু ত্রুটি ছিল। এই চারটি সংস্হার ইউনিয়নভুক্ত কর্মচারীদের এনটিপিসি ও তেল ক্ষেত্রের অন্যান্য রাষ্ট্রায়ত্ত সংস্হাগুলির কর্মীদের সমান বেতন দেওয়া হচ্ছিল। এরফলে, ই-ওয়ান গ্রেডের এক্সিকিউটিভদের থেকেও বেশি বেতন ওয়ার্কমেন ও সুপারভাইজাররা পাচ্ছিলেন। এই প্রস্তাবটি নিয়ে এর আগেও বহুবার সচিবদের কমিটি ও মন্ত্রিসভার বৈঠকে আলোচনা করা হয়। ডিসেম্বর ২০১৩তে মন্ত্রিসভায় সিদ্ধান্ত নেওয়া হয় যে পয়লা জানুয়ারি ১৯৯৭ থেকে ধার্য নতুন বেতনক্রম নিয়মিত করা হবে না। তবে, সেই দিন থেকে প্রদেয় বেতন থেকে অতিরিক্ত অর্থ ফেরতও নেওয়া হবে না। কারণ এরফলে কর্মীরা মানসিকভাবে ভেঙে পড়তে পারেন এবং এটি রূপায়ণ করাও সহজ হবেনা। পয়লা জানুয়ারি’৯৭ থেকে চালু বেতনক্রমের ত্রুটি সংশোধনের পর সংশোধিত বেতনক্রম পয়লা জানুয়ারি ২০০৭ থেকে চালু করা হয়। এই নতুন আদেশের ফলে ক্ষুব্ধ জল বিদ্যুৎ রাষ্ট্রায়ত্ত সংস্হাগুলির বিভিন্ন কর্মচারী ইউনিয়ন একাধিক হাইকোর্টে মামলা রুজু করে। উত্তরাখন্ড ও মেঘালয় হাইকোর্ট উপরোক্ত সিদ্ধান্তটি রদ করে। পরবর্তী পর্যায়ে উত্তরাখন্ড হাইকোর্টের রায়ের বিরুদ্ধে ২০১৭র ১২ এপ্রিল উচ্চতম আদালতে মামলা দাখিল করা হয়। উত্তরাখন্ড হাইকোর্টের রায় ২০১৭র ৮ই মে রদ করা হয়। এরপর, মেঘালয় ও উত্তরাখন্ড হাইকোর্টে আদালতের রায় অবমাননার মামলা দাখিল হয়েছে। শক্তি মন্ত্রকের কাছে এই চারটি সংস্হার কর্মীদের বেতনক্রম নিয়মিত করার জন্য মন্ত্রিসভার অনুমোদন চাওয়া ছাড়া আর কোন উপায় ছিল না। /
পরবর্তী ‘মন কি বাত’-এর জন্য মতামত জানাতে প্রধানমন্ত্রী আমন্ত্রণ জানিয়েছেন

প্রধানমন্ত্রী শ্রী নরেন্দ্র মোদি ঘোষণা করেছেন যে, তাঁর বেতার ভাষণ ‘মন কি বাত’-এর পরবর্তী সংস্করণ রবিবার, ২৯ নভেম্বর ২০১৫ তারিখে সম্প্রচার করা হবে এবং তিনি এজন্য জনগণকে MyGov.in-এ মতামত জানানোর জন্য আমন্ত্রণ জানিয়েছেন। প্রধানমন্ত্রী বলেছেন, “এ মাসের ২৯ তারিখের ‘মন কি বাত’-এর জন্য https://mygov.in/group-issue/inputs-prime-ministers-mann-ki-baat-29th-november-2015/লিঙ্কের মাধ্যমে আপনার ভাবনা-চিন্তা শেয়ার করুন। এছাড়াও আপনারা আসন্ন মন কি বাত-এর জন্য ১৮০০ ৩০০০ ৭৮০০ নম্বরে ফোন করতে পারেন ও আপনার বক্তব্য রেকর্ড করাতে পারেন।” /
রিও অলিম্পিকে অংশগ্রহণকারী ভারতীয় ক্রীড়াবিদদের নানাভাবে উৎসাহিত করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ নজিরবিহীনভাবে আসন্ন রিও অলিম্পিকে ভারতের প্রতিনিধিত্বকারী ৬০ জন ক্রীড়াবিদদের প্রত্যেকের সঙ্গে পৃথক পৃথকভাবে এক আলাপচারিতায় মিলিত হন। খেলোয়াড়দের প্রত্যেককেই উৎসাহিত করেন প্রধানমন্ত্রী। এছাড়াও, ব্যক্তিগতভাবে কয়েকজন খেলোয়াড়ের সঙ্গে তিনি আলাপচারিতার মধ্য দিয়ে তাঁদের সঙ্গে মতবিনিময় করেন। খেলোয়াড়রা তাঁদের মোবাইল ফোনে সেলফি-ও তোলেন প্রধানমন্ত্রীর সঙ্গে। পরে, প্রধানমন্ত্রী এক সোশ্যাল নেটওয়ার্কের মাধ্যমে প্রত্যেক খেলোয়াড়ের সঙ্গে তাঁর ছবি বিনিময় করেন। সেইসঙ্গে, আরও একবার উৎসাহিত করেন প্রত্যেক খেলোয়াড়কেই। কয়েকজন ক্রীড়াবিদ প্রধানমন্ত্রীর এই মানসিকতার বিশেষ প্রশংসা করেন। তাঁরাও তাঁদের সেলফি ও ছবি বিনিময় করেন প্রধানমন্ত্রীর সঙ্গে। মুষ্টিযোদ্ধা মনোজ কুমার এবং কুস্তিবিদ যোগেশ্বর দত্ত সহ কয়েকজন খেলোয়াড়ের সঙ্গে তাঁর সেলফি ও ছবি বিনিময়ের ঘটনা প্রকাশ প্রধানমন্ত্রী করেছেন ট্যুইটারের মাধ্যমে।
কেন্দ্রীয় মন্ত্রিসভা ভারত ও কিরঘিজস্তানের মধ্যে লগ্নি বিষয়ে একটি দ্বিপাক্ষিক চুক্তি স্বাক্ষর ও অনুমোদনে সায় দিয়েছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে লগ্নি সংক্রান্ত একটি দ্বিপাক্ষিক চুক্তি অনুমোদনের প্রস্তাবে সবুজ সঙ্কেত দেওয়া হয়েছে। দ্বিপাক্ষিক এই চুক্তিটি স্বাক্ষরের ফলে ভারত ও কিরঘিজস্তানের মধ্যে বিনিয়োগের প্রবাহ বৃদ্ধি পাবে এবং উভয় দেশের বিনিয়োগকারীদের স্বার্থ সুরক্ষিত থাকবে। /
প্রধানমন্ত্রী ডঃ বালাসাহেব ভিখে পাতিলের আত্মজীবনী প্রকাশ করবেন এবং তাঁর সম্মানে প্রভারা গ্রামীণ শিক্ষা সমিতির নাম পরিবর্তন করবেন

নয়াদিল্লী, ১২ অক্টোবর, ২০২০ প্রধানমন্ত্রী শ্রী নরেন্দ্র মোদী আগামীকাল (১৩ই অক্টোবর) ভিডিও কনফারেন্সের মাধ্যমে ডঃ বালাসাহেব ভিখে পাতিলের আত্মজীবনী প্রকাশ করবেন এবং প্রভারা গ্রামীণ শিক্ষা সমিতির নাম পরিবর্তন করে ‘লোকনেতা ডঃ বালাসাহেব ভিখে পাতিল প্রভারা গ্রামীণ শিক্ষা সমিতি’ নাম ঘোষণা করবেন। ডঃ বালাসাহেব ভিখে পাতিল একাধিকবার লোকসভার সদস্য হিসেবে দায়িত্বভার সামলেছেন। তাঁর আত্মজীবনীটির নাম ‘দেহ্ ভেছা করণি’ যার অর্থ ‘মহৎ উদ্দেশ্যে নিজের জীবন উৎসর্গ’ করা। তিনি কৃষি ক্ষেত্র এবং সমবায় সহ বিভিন্ন ক্ষেত্রে সমাজের কল্যাণে তাঁর জীবন উৎসর্গ করেছেন। গ্রামীণ মানুষকে বিশ্বমানের শিক্ষা প্রদান এবং শিশু কন্যার ক্ষমতায়ণের লক্ষ্যে ১৯৬৪ সালে আহমেদ নগর জেলার লোনিতে প্রভারা গ্রামীণ শিক্ষা সমিতি প্রতিষ্ঠিত হয়েছিল। বর্তমানে এই সমিতি শিক্ষামূলক, সামাজিক, অর্থনৈতিক, সংস্কৃতিক ও শিক্ষার্থীদের মানসিক বিকাশের লক্ষ্যে কাজ করে চলেছে।
হেরাত মোবারক এবং মহা শিবরাত্রি উপলক্ষে দেশবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী হেরাত মোবারক এবং মহা শিবরাত্রি উপলক্ষে দেশবাসীকে শুভেচ্ছা জানিয়েছেন। সর্বত্র শান্তি ও সমৃদ্ধি কামনার পাশাপাশি, তিনি প্রত্যেকের জীবনে সুখ ও সুস্বাস্থ্যের প্রার্থনা করেন। হেরাত মোবারক! শান্তি ও সমৃদ্ধি সর্বত্র ছড়িয়ে পড়ুক। সকলের জীবনে সুখ ও সুস্বাস্থ্য প্রার্থনা করছি। শিবরাত্রি উপলক্ষে এক ট্যুইট বার্তায় প্রধানমন্ত্রী বলেন, “আপনাদের সবাইকে মহা শিবরাত্রির আন্তরিক শুভ কামনা জানাই। বাবা ভোলেনাথের আশীর্বাদ সমস্ত দেশবাসীর জীবনে সুখ, শান্তি, সমৃদ্ধি এবং সৌভাগ্য নিয়ে আসুক”। ওম নমঃ শিবায়!
রাজ্যের বন্যা পরিস্থিতি নিয়ে কেরলের মুখ্যমন্ত্রীর সঙ্গে কথা বললেন প্রধানমন্ত্রী

প্রধানমন্ত্রী শ্রী নরেন্দ্র মোদী রাজ্যের বন্যা পরিস্থিতি নিয়ে কেরলের মুখ্যমন্ত্রী শ্রী পিনারাই বিজয়নের সঙ্গে কথা বলেছেন। প্রধানমন্ত্রী বলেছেন, “আজ সকালে কেরলের মুখ্যমন্ত্রী শ্রী পিনারাই বিজয়নের সঙ্গে আবার কথা হয়েছে। রাজ্যে বন্যা পরিস্থিতি নিয়ে আমরা আলোচনা করেছি। আমি প্রতিরক্ষা মন্ত্রককে ঐ রাজ্যে ত্রাণ ও উদ্ধারকাজ আরও জোরদার করার নির্দেশ দিয়েছি। কেরলের মানুষের নিরাপত্তা ও কল্যাণ কামনা করছি”।
কেন্দ্রীয় মন্ত্রিসভা প্রাক্তন সেনাকর্মীদের ইসিএইচএস প্রকল্পের চিকিৎসা সুবিধা, বিশ্বযুদ্ধের প্রাক্তন সৈনিক, জরুরি পরিষেবার আধিকারিক, স্বল্প মেয়াদী সেনা আধিকারিক এবং নির্ধারিত সময়ের আগে অবসরপ্রাপ্তদের জন্য দেওয়ার সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে প্রাক্তন সেনাকর্মীদের জন্য অবদান-ভিত্তিক স্বাস্থ্য প্রকল্প (ইসিএইচএস) – এর চিকিৎসা সংক্রান্ত সুবিধা দ্বিতীয় বিশ্বযুদ্ধের প্রাক্তন সেনাকর্মী, জরুরি পরিষেবার জন্য কমিশনড্‌ আধিকারিক, স্বল্প মেয়াদী কমিশনড্‌ সেনা আধিকারিক এবং নির্ধারিত সময়ের আগে অবসরপ্রাপ্তদের জন্য দেওয়ার সিদ্ধান্ত অনুমোদন করা হয়েছে। এই সিদ্ধান্তের ফলে, ইসিএইচএস – এর আওতার বাইরে থাকা ৪৩,০০০-এরও বেশি সেনাকর্মী চিকিৎসা পরিষেবা পাবেন। সারা দেশের ৪২৫টি ইসিএইচএস পলিক্লিনিক নেটওয়ার্ক ও ২,৫০০টি এমপ্যানেলড্‌ বেসরকারি হাসপাতালে এবং সমস্ত সরকারি হাসপাতালে এই সেনাকর্মীরা, নগদ বিহীন চিকিৎসার সুযোগ পাবেন। বিশেষ এক সুবিধা হিসাবে যুদ্ধে মৃত সেনাকর্মীদের বিধবা স্ত্রীদের ইসিএইচএস প্রকল্পে যোগ দিতে এককালীন প্রদেয় অর্থ মকুব করার সিদ্ধান্ত নেওয়া হয়েছে। প্রাক্তন সেনাকর্মীদের জন্য ‘এক পদ, এক পেনশন’ – এর মতো সিদ্ধান্ত রূপায়ণের পর নতুন এই পদক্ষেপের ফলে প্রাক্তন সেনাকর্মীদের সুবিধা হবে।
প্রধানমন্ত্রী জাতীয় সমর শিক্ষার্থী বাহিনীর সমাবেশে ভাষণ দিলেন

প্রধানমন্ত্রী শ্রী নরেন্দ্র মোদী আজ (২৮শে জানুয়ারি) নতুন দিল্লিতে জাতীয় সমর শিক্ষার্থী বাহিনীর (এনসিসি) সমাবেশে ভাষণ দেন। তিনি বলেন যে, এনসিসি ক্যাডেটদের মাঝে যখনই আসেন, তাঁর মনে পুরনো কথা ভেসে ওঠে। গত এক বছরে সমর শিক্ষার্থী বাহিনীর ক্যাডেটরা বহু গুরুত্বপূর্ণ উদ্যোগ যেমন –স্বচ্ছ ভারত অভিযান, ডিজিটাল লেনদেন ইত্যাদির সঙ্গে যুক্ত হওয়ায় প্রধানমন্ত্রী আনন্দ প্রকাশ করেন।শ্রী মোদী বলেন, কেরলে বন্যার সময় ত্রাণ ও উদ্ধারের কাজে ক্যাডেটদের অবদান বিশেষভাবে প্রশংসনীয়। প্রধানমন্ত্রী বলেন, আজ সারা বিশ্ব ভারতকে একটি উজ্জ্বল নক্ষত্র হিসেবে গণ্য করে। তিনি বলেন, ভারত কেবল সম্ভাবনাময়ই নয়, বরং সম্ভাবনাকে বাস্তবায়িত করার ক্ষমতা ভারতের রয়েছে, এমন একটি ধারণা বিশ্ববাসী পোষণ করে। তিনি বলেন, অর্থনীতিই হোক বা প্রতিরক্ষা, ভারতের ক্ষমতা সম্প্রসারিত হয়েছে।তিনি আরও বলেন যে, ভারত শান্তির সমর্থক হলেও, জাতীয় নিরাপত্তার প্রয়োজনে যে কোন পদক্ষেপ নিতে ভারত দ্বিধা করবে না।প্রধানমন্ত্রী বলেন, প্রতিরক্ষা ও নিরাপত্তার ক্ষেত্রে গত সাড়ে চার বছরে বহু গুরুত্বপূর্ণ সিদ্ধান্ত গ্রহণ করা হয়েছে।তিনি জানান যে ভারত এখন নির্বাচিত এমন কয়েকটি দেশের মধ্যে রয়েছে যারা প্রতিরক্ষা বাহিনীর তিনটি স্তরেই পারমানবিক শক্তিধর।শ্রী মোদী বলেন যে দেশ নিরাপদ থাকলে যুবক-যুবতীরা তাঁদের স্বপ্ন পূরণ করতে পারবেন। ক্যাডেটদের পরিশ্রমের প্রশংসা করেন প্রধানমন্ত্রী।সমর শিক্ষার্থীরা অনেকেই গ্রাম বা ছোট শহর থেকে এসেছেন।তিনি বলেন, বহু এনসিসি ক্যাডেট দেশকে গর্বিত করেছেন।এই প্রসঙ্গে তিনি বিখ্যাত অ্যাথলিট হিমা দাসের কথা উল্লেখ করেন।তিনি বলেন যে, পরিশ্রম ও প্রতিভা সাফল্যের চাবিকাঠি।তিনি জানান যে, সরকার ভিআইপি সংস্কৃতির বদলে ইপিআই বা ‘এভরি পার্সন ইজ ইম্পর্ট্যান্ট’সংস্কৃতি চালু করার চেষ্টা করছে।ক্যাডেটদের সবরকম নেতিবাচক চিন্তাভাবনা বর্জন করতে এবং নিজের ও দেশের উন্নতির জন্য কাজ করার আহ্বান জানান।তিনি বলেন, মহিলাদের সুযোগ দিতে এবং কর্মক্ষেত্রে মহিলাদের অংশগ্রহণ বাড়াতে বহু পদক্ষেপ গ্রহণ করা হচ্ছে।ভারতীয় সেনাবাহিনীতে এই প্রথম মহিলারা ফাইটার পাইলট হয়েছেন বলে তিনি উল্লেখ করেন। নতুন ভারতে দুর্নীতির কোন স্থান থাকবে না বলে প্রধানমন্ত্রী ঘোষণা করেন।তিনি বলেন, যারা দুর্নীতিতে জড়িত তারা রেহাই পাবেন না। স্বচ্ছ ভারত ও ডিজিটাল ভারতের মতো গুরুত্বপূর্ণ উদ্যোগে যুবক-যুবতীদের সক্রিয় অংশগ্রহণের প্রশংসা করেন প্রধানমন্ত্রী।সরকারের জনকল্যাণমূলক কর্মসূচিগুলি সম্বন্ধে আরও বেশি করে সচেতনতা বৃদ্ধির জন্য ক্যাডেটদের আহ্বান জানান শ্রী মোদী।আসন্ন নির্বাচনে আরও বেশি সংখ্যক যুবক-যুবতীদের ভোট দিতে প্রেরণা যোগানোর আহ্বানও তিনি জানান।তিনি বলেন, দিল্লিতে সাম্প্রতিককালে বহু নতুন নতুন দর্শনযোগ্য স্থান তৈরি হয়েছে যা ভারতের ঐতিহ্য ও মহান নেতাদের জীবনের সঙ্গে যুক্ত।তিনি ক্যাডেটদের সেই স্থানগুলি পরিদর্শন করার পরামর্শও দেন।এই প্রসঙ্গে তিনি লালকেল্লার ক্রান্তি মন্দির এবং আলিপুর রোডে বাবাসাহেব ডঃ ভীমরাও আম্বেদকরের মহাপরিনির্বাণ স্থলের উল্লেখ করেন।তিনি বলেন যে, এইসব স্থান দর্শন করলে কাজ করার শক্তি নতুন করে অর্জন করা যায়।
ইউরোপিয়ান কাউন্সিলের সভাপতি মিঃ চার্লস মিশেলের সঙ্গে প্রধানমন্ত্রী শ্রী নরেন্দ্র  মোদীর টেলিফোনে কথা

প্রধানমন্ত্রী শ্রী নরেন্দ্র মোদী আজ ইউরোপিয়ান কাউন্সিলের সভাপতি মিঃ চার্লস মিশেলের সঙ্গে টেলিফোনে কথা বলেন। কোভিড-১৯ এর ফলে ভারত ও ইউরোপীয়ান ইউনিয়নে উদ্ভূত পরিস্থিতি এবং তার মোকাবিলা নিয়ে দুজনের মধ্যে আলোচনা হয়। এই মহামারীর সময় প্রয়োজনীয় ওষুধ সরবরাহ সহ বিভিন্ন সহযোগিতামূলক উদ্যোগের তাঁরা প্রশংসা করেন। কোভিড-১৯ এর ফলে আঞ্চলিক ও আন্তর্জাতিকস্তরে স্বাস্থ্য এবং অর্থনীতিতে যে প্রভাব পরবে দুই নেতাই সেই বিষয়ে সহমত পোষণ করেন। ভারত ও ইউরোপীয় ইউনিয়নের মধ্যে কৌশলগত অংশীদারিত্বকে আরো মজবুত করার জন্য উভয় নেতাই, তাঁদের অঙ্গীকার ব্যক্ত করেন। পরবর্তী ভারত – ইউরোপীয় ইউনিয়ন শীর্ষ সম্মেলনের প্রস্তুতির বিষয়ে আধিকারিকরা একযোগে কাজ করবেন বলে দুই নেতাই একমত হন। এই সঙ্কটময় পরিস্থিতিতে এবং কোভিড পরবর্তী সময় একে অপরের সঙ্গে যোগাযোগ রেখে চলার সিদ্ধান্ত নিয়েছেন।
গুরু পূর্ণিমা উপলক্ষে প্রধানমন্ত্রীর শুভেচ্ছা জ্ঞাপন

প্রধানমন্ত্রী শ্রী নরেন্দ্র মোদী গুরু পূর্ণিমা উপলক্ষে সকলকে শুভেচ্ছা জানিয়েছেন। তিনি বলেন, আমাদের সমাজে শিক্ষকদের উচ্চ মর্যাদা দেওয়া হয়। শিক্ষকদের ধন্যবাদ জ্ঞাপন করে প্রধানমন্ত্রী বলেন, শিক্ষকরা সবসময় আমাদের প্রেরণা যোগান এবং আমাদের ভেতর থেকে সেরাটাকে বের করে আনেন।
শ্রীমতী দ্রৌপদী মুর্মুর সঙ্গে প্রধানমন্ত্রীর সাক্ষাৎ

নতুনদিল্লি, ২১শে জুলাই, ২০২২ প্রধানমন্ত্রী শ্রী নরেন্দ্র মোদী, শ্রীমতী দ্রৌপদী মুর্মুর সঙ্গে সাক্ষাৎ করেছেন এবং রাষ্ট্রপতি নির্বাচনে বিজয়ী হবার জন্য অভিনন্দন জানিয়েছেন। এক ট্যুইটবার্তায় প্রধানমন্ত্রী বলেছেন, “শ্রীমতী দ্রৌপদী মুর্মুর সঙ্গে সাক্ষাৎ করেছি এবং রাষ্ট্রপতি নির্বাচনে বিজয়ী হবার জন্য তাঁকে অভিনন্দন জানাই”।
চৌধুরী অজিত সিং-এর প্রয়াণে প্রধানমন্ত্রীর শোকপ্রকাশ

প্রধানমন্ত্রী শ্রী নরেন্দ্র মোদী প্রাক্তন কেন্দ্রীয় মন্ত্রী চৌধুরী অজিত সিং জী-র প্রয়াণে শোক প্রকাশ করেছেন। ট্যুইটে চৌধুরী অজিত সিং জী-র প্রয়াণে প্রধানমন্ত্রী গভীর শোক প্রকাশ করে বলেছেন, কৃষকদের কল্যাণে তাঁর আন্তরিকতা এবং কেন্দ্রীয় সরকারের বিভিন্ন মন্ত্রকের পদে তাঁর দক্ষতা স্মরণীয় হয়ে থাকবে। শ্রী মোদী তাঁর পরিবার ও অনুগামীদের প্রতি সমবেদনা জানিয়েছেন।
জম্মু ও কাশ্মীর ভারতের মুকুট, কয়েক দশকের চলা পুরনো সমস্যার নিষ্পত্তি করার দায়িত্ব আমাদের : প্রধানমন্ত্রী

প্রধানমন্ত্রী শ্রী নরেন্দ্র মোদী বলেছেন, ভারতের যুবসমাজ জাতপাতের বিষয়ে আগ্রহী নয়। তাঁরা বিচ্ছিন্নতাবাদ ও সন্ত্রাসের বিরুদ্ধে লড়াই করতে আগ্রহী। দিল্লিতে আজ এনসিসি-র র‍্যালিতে তিনি ভাষণ দিচ্ছিলেন। দেশের যুবসম্প্রদায়ের মনোভাব ও রুচির উন্নতিসাধনের আর্জি জানিয়ে প্রধানমন্ত্রী শ্রী নরেন্দ্র মোদী বলেন, কয়েক দশক ধরে চলা জম্মু ও কাশ্মীরে সমস্যাগুলির নিষ্পত্তির প্রয়োজন। প্রধানমন্ত্রী বলেন, “স্বাধীনতার সময় থেকেই জম্মু ও কাশ্মীরে সমস্যা চলে আসছে। এই সমস্যা সমাধানে কি ব্যবস্থা নেওয়া হয়েছে”? তিনি বলেন, “তিন থেকে চারটি পরিবার এবং কয়েকটি রাজনৈতিক দল নিজেদের স্বার্থে শুধুমাত্র এই সমস্যার সমাধান করেনি, বরং সমস্যা জিইয়ে রেখেছিল”। প্রধানমন্ত্রী আরও বলেন, “এর ফলস্বরূপ লাগাতার সন্ত্রাসবাদীদের হামলায় কাশ্মীর ধ্বংস হয়ে যাচ্ছিল। হাজার হাজার নিরীহ মানুষের মৃত্যুও হচ্ছিল”। “সেই রাজ্যের লক্ষ লক্ষ মানুষদের ঘর ছেড়ে চলে যেতে হচ্ছিল – এই দৃশ্য সরকার নীরব দর্শক হয়ে দেখতে পারে না”। অনুচ্ছেদ ৩৭০ ধারার প্রসঙ্গ উল্লেখ করে প্রধানমন্ত্রী বলেন, এটি একটি সাময়িক ব্যবস্থাপনা। কিন্তু কিছু রাজনৈতিক দল নিজস্ব ভোট ব্যাঙ্কের রাজনীতির জন্য সাত দশকে এই ব্যবস্থা করেনি। তিনি বলেন, “কাশ্মীর দেশের মুকুট। কয়েক দশক ধরে চলা সমস্যা থেকে কাশ্মীরকে বের করে আনার দায়িত্ব আমাদেরই”। প্রধানমন্ত্রী বলেন, ৩৭০ ধারা বাতিলের মূল উদ্দেশ্যই হ’ল জম্মু ও কাশ্মীরে চলা দীর্ঘদিনের সমস্যার সমাধান। সন্ত্রাস দমনে সার্জিকাল ও এয়ার স্ট্রাইক প্রধানমন্ত্রী বলেন, প্রতিবেশী দেশ আমাদের সঙ্গে তিন বার যুদ্ধ করেছে কিন্তু প্রতিবারই পরাজিত হয়েছে। এখন আমাদের সঙ্গে তারা ছায়াযুদ্ধ চালাচ্ছে এবং আমাদের হাজার হাজার নাগরিককে হত্যা করছে। তিনি বলেন, “এই বিষয়টিকে নিয়ে আগে কখনও ভাবনাচিন্তাই করা হয়নি। এটিকে আইনশৃঙ্খলার সমস্যা হিসাবে দেখা হ’ত”। প্রধানমন্ত্রী বলেন, এই বিষয়টি নিয়ে গড়িমসি করা হ’ত এবং সেনাবাহিনীকে কখনই কাজ করার সুযোগ দেওয়া হ’ত না। “আজ ভারত তারুণ্যে ভরা চিন্তাভাবনা ও মনোভাব নিয়ে এগোচ্ছে এবং সন্ত্রাসবাদীদের ক্যাম্পে সরাসরি আঘাত হানা, সার্জিকাল স্ট্রাইক ও এয়ার স্ট্রাইকও করতে পেরেছে”। প্রধানমন্ত্রী বলেন, “এই ধরণের কাজের ফলস্বরূপ আজ দেশের সর্বত্র শান্তি বিরাজ করছে এবং সন্ত্রাসবাদী কার্যকলাপ ক্রমশই কমছে”। জাতীয় যুদ্ধ স্মারকস্থল প্রধানমন্ত্রী বলেন, দেশের মধ্যে অনেকেই শহীদদের কথা স্মরণ রাখতে চায় না। তিনি বলেন, “নিরাপত্তা বাহিনীগুলির মানসিকতা বাড়ানোর পরিবর্তে এক সময় তাদের গর্বে আঘাত হানা হয়েছিল”। প্রধানমন্ত্রী বলেন, দেশের যুবসমাজের কথা মাথায় রেখে নতুন দিল্লিতে জাতীয় যুদ্ধ স্মারকস্থল এবং জাতীয় পুলিশ স্মারকস্থল নির্মাণ করা হয়েছে। চিফ অফ ডিফেন্স স্টাফ প্রধানমন্ত্রী বলেন, সারা বিশ্বে সশস্ত্র বাহিনীর আধুনিকীকরণের কাজ চলছে। সেনা বিমান এবং নৌ-বাহিনীর মধ্যে সমন্বয় বৃদ্ধি করতে আরও জোর দেওয়া হচ্ছে। তিনি বলেন, কয়েক দশক ধরেই এই ক্ষেত্রে চিফ অফ ডিফেন্স স্টাফের দাবি উঠেছিল। কিন্তু দুর্ভাগ্যবশত কোনও সিদ্ধান্ত নেওয়া হয়নি। প্রধানমন্ত্রী বলেন, যুবসম্প্রদায়ের ভাবনাচিন্তা ও মনোভাব থেকে উৎসাহিত হয়ে সেই স্বপ্ন পূরণের জন্য সরকার সিডিএস নিয়োগ করেছে। তিনি বলেন, “সিডিএস পদ সৃষ্টি করা এবং নতুন সিডিএস নিয়োগ করার কাজ আমাদের সরকারই করেছে।
প্রধানমন্ত্রী উদয়পুরে বেশ কয়েকটি প্রধান জাতীয় মহাসড়ক প্রকল্পের উদ্বোধন ও শিলান্যাস করলেন; প্রতাপ গৌরব কেন্দ্র পরিদর্শন করলেন

প্রধানমন্ত্রী শ্রী নরেন্দ্র মোদী আজ রাজস্থানের উদয়পুরে বেশ কয়েকটি প্রধান জাতীয় মহাসড়ক প্রকল্পেরসূচনা ও শিলান্যাস করেন। এইঅনুষ্ঠানে ভাষণকালে প্রধানমন্ত্রী বলেন যে তিনি মেওয়ারের ‘বীরভূমি’তেআসতে পেরেআনন্দিত। প্রধানমন্ত্রীপ্রাকৃতিক দুর্যোগে ক্ষতিগ্রস্ত মানুষজনকে আশ্বস্ত করে বলেন যে এই অসুবিধার সময়কেন্দ্রীয় সরকার তাঁদের পাশে আছে আর, মানুষ যে সব বিপদ জয় করে আরও বেশি তেজে এগিয়েযাবে সে ব্যাপারে প্রত্যয় ব্যক্ত করেন। প্রধানমন্ত্রীবলেন, আজ একটিমাত্র অনুষ্ঠানের মাধ্যমেই ১৫ হাজার কোটি টাকারও বেশি অর্থমূল্যেরপ্রকল্পের হয় সূচনা আর না হয় শিলান্যাস করা হয়েছে। প্রধানমন্ত্রীবলেন যে দেশের বিকাশের ক্ষেত্রে পরিকাঠামোমূলক প্রকল্পগুলি বিশেষ গুরুত্বপূর্ণ। তিনিবলেন, ভারত পরিকাঠামোগত প্রকল্প, বিশেষ করে সংযোগমূলক প্রকল্পের ক্ষেত্রে বিলম্বসইতে পারবে না। এ প্রসঙ্গে তিনি বলেন যে সড়ক নির্মাণের মতো প্রকল্পগুলি মানুষেরজীবনে নতুন শক্তি সঞ্চার করে। প্রধানমন্ত্রী,প্রাক্তন প্রধানমন্ত্রী শ্রী অটল বিহারী বাজপেয়ীর সূচনা করা স্বর্ণ চতুর্ভুজপ্রকল্পের উল্লেখ করে বলেন যে এটি কৃষকদের সঙ্গে বাজারকে সংযুক্ত কতে তাঁদেরপ্রভূত উপকারসাধন করেছিল। তিনি বলেন, রাজস্থান আরও ভালো পরিকাঠামোগত সংযোগ গড়েতোলার মাধ্যমে পর্যটন থেকে অনেক উপকৃত হতে পারে যেটা তাদের ক্ষেত্রে কর্মসংস্থানএনে দেবে। শ্রী মোদী‘প্রধানমন্ত্রী উজ্জ্বলা যোজনা’ সম্পর্কে বলেন যে এই প্রকল্পের আওতায় গ্রামীণঘর-বাড়িতে এলপিজি সংযোগ দেওয়া হচ্ছে যার দ্বারা বিশেষ করে মহিলারা উপকৃত হচ্ছেন। তিনি বলেন,পণ্য ও পরিষেবা কর (জিএসটি) দেশের অর্থনীতির বিরাট উপকার করেছে আন্তঃরাজ্য সীমানাগুলিতেদীর্ঘক্ষণের অপেক্ষার অবসান ঘটিয়ে। প্রধানমন্ত্রীপরে মেওয়ারের মহান নৃপতি মহারানা প্রতাপের জীবন, শৌর্য ও কৃতিত্ব সম্পর্কে আলোকপাতকরার লক্ষ্যে গড়ে তোলা প্রতাপ গৌরব কেন্দ্রটিও পরিদর্শন করেন।
রাশিয়ার রাষ্ট্রপতি ভ্লাদিমির পুটিনের সঙ্গে প্রধানমন্ত্রীর কথা

নয়াদিল্লি, ০৭ মার্চ, ২০২২ প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি ভ্লাদিমির পুটিনের সঙ্গে কথা বলেছেন। উভয় নেতাই ইউক্রেনের বর্তমান পরিস্থিতি নিয়ে আলোচনা করেন। রাষ্ট্রপতি পুটিন ইউক্রেনীয় ও রুশ প্রতিনিধিদলের মধ্যে আলোচনার সর্বশেষ পরিস্থিতির বিষয়ে প্রধানমন্ত্রীকে জানান। শ্রী মোদী রাশিয়া ও ইউক্রেনের মধ্যে আলোচনাকে স্বাগত জানিয়েছেন। তিনি আশা করেন, এই আলোচনার মধ্য দিয়ে সংঘাতের অবসান হবে। প্রধানমন্ত্রী, রুশ রাষ্ট্রপতি এবং ইউক্রেনের রাষ্ট্রপতি জেলেনস্কির মধ্যে সরাসরি কথা বলার প্রস্তাব দেন। তিনি মনে করেন, আলোচনার মাধ্যমেই শান্তির পথ প্রশস্ত হবে। প্রধানমন্ত্রী সুমিতে আটকে পড়া ভারতীয় ছাত্রছাত্রীদের নিরাপত্তা ও সুরক্ষার বিষয়ে তাঁর উদ্বেগের কথা জানান। রাষ্ট্রপতি পুটিন, ভারতীয় ছাত্রছাত্রী সহ সাধারণ নাগরিকদের মানবিক কারণে নিরাপদে অন্যত্র চলে যাওয়ার সুযোগের ব্যাপারে প্রধানমন্ত্রীকে বিস্তারিত জানিয়েছেন।
১৭ জুলাই, ২০১৭ তারিখে সংসদের বাদল অধিবেশনের প্রাক্কালে প্রধানমন্ত্রীর বিবৃতি

সংসদের বাদলঅধিবেশন আজ শুরু হতে চলেছে। প্রখর গ্রীষ্মের পর প্রথম বর্ষণের বারিধারায় স্নিগ্ধমাটি থেকে ভেসে আসে এক নতুন গন্ধ। আর এইভাবেই পণ্য ও পরিষেবা কর (জিএসটি)-এর সফল বাস্তবায়নেরমাধ্যমে এক নতুন উৎসাহ-উদ্দীপনা দেখা যাবে এবারের এই বাদল অধিবেশনে। সরকার তথারাজনৈতিক দলগুলি যখনই জাতীয় স্বার্থের কথা চিন্তা করে কোন বিষয়ে সিদ্ধান্ত গ্রহণকরে, তখনই প্রতিফলিত হয় বৃহত্তর জনস্বার্থে তাদের অঙ্গীকার ও প্রতিশ্রুতির বিষয়টি । জিএসটি-র রূপায়ণেরকাজে এই সাফল্য আজ এক প্রমাণিত সত্য।সকলে মিলিতভাবে আরও শক্তিশালী হয়ে ওঠার যেঐকান্তিক বাসনা, তারই প্রতিফলন ঘটেছে জিএসটি-র মধ্যে । আমি আশাকরব যে জিএসটি-র পেছনে যে শক্তি ও উৎসাহ আমরা লক্ষ্য করেছি তারই প্রতিফলন ঘটবেসংসদের এই অধিবেশনে।অনেক দিক থেকেই এবারের এই বাদল অধিবেশন যথেষ্ট তাৎপর্যপূর্ণ। এবছরের ১৫ আগস্ট পূর্ণ হতে চলেছে জাতির স্বাধীনতার সাত সাতটি দশক। আগামী ৯ আগস্ট,২০১৭ তারিখে ভারত ছাড়ো আন্দোলনের ৭৫তম বর্ষ পূর্তি। এবারের এই অধিবেশনে দেশ একনতুন রাষ্ট্রপতি এবং উপ-রাষ্ট্রপতি নির্বাচনের সুযোগ লাভ করবে। তাই এক কথায় বলতেগেলে এই সময়কালটি জাতির পক্ষে বিশেষ তাৎপর্যময় ও ঘটনাবহুল হয়ে উঠতে চলেছে। এইকারণে খুবই স্বাভাবিক যে জনসাধারণের দৃষ্টি এ বছর আরও বেশি করে নিবদ্ধ থাকবে বাদলঅধিবেশনের কাজকর্মের ওপর। সংসদের বাদল অধিবেশনের সূচনারপ্রাক্কালে আমি শ্রদ্ধা ও সম্মানজানাই দেশের কৃষিজীবী মানুষদের যাঁরা কঠোর পরিশ্রম করে আমাদের খাদ্য নিরাপত্তাসুনিশ্চিত করে চলেছেন। আমার দৃঢ় বিশ্বাস যে সংসদের বাদল অধিবেশন সবক’টি রাজনৈতিকদল এবং সাংসদদের কাছে এক বিশেষ সুযোগ এনে দেবে উন্নতমানের মূল্যবান আলাপ-আলোচনার । জাতীয়স্বার্থে একত্রে এবং মিলিতভাবে গুরুত্বপূর্ণ সিদ্ধান্ত গ্রহণের লক্ষ্যেই শুরু হবেএই আলাপ-আলোচনা। আপনাদেরসকলকে অনেক অনেক ধন্যবাদ। / .
বেলজিয়াম, মার্কিন যুক্তরাষ্ট্র এবং সৌদি আরব সফরে যাত্রা শুরুর প্রাক্কালে প্রধানমন্ত্রীর বিবৃতি

বেলজিয়াম, মার্কিন যুক্তরাষ্ট্র এবং সৌদি আরবের উদ্দেশে রওয়ানা হওয়ার প্রাক্কালে প্রদত্ত এক বিবৃতিতে প্রধানমন্ত্রী শ্রী নরেন্দ্র মোদী আজ বলেছেন, “বেলজিয়ামের প্রধানমন্ত্রী মিঃ চার্লস মিশেলের সঙ্গে ব্রাসেল্‌স-এ এক বৈঠকে আমি মিলিত হব আগামী ৩০ মার্চ।ইউরোপীয় ইউনিয়নের নেতৃবৃন্দের সঙ্গে ত্রয়োদশ ভারত-ইউরোপীয় ইউনিয়ন শীর্ষ বৈঠকেও অংশগ্রহণ করব আমি। বেলজিয়ামের জনসাধারণের সংযম ও মনোবলের প্রশংসা করার মতো ভাষা আমার নেই। ব্রাসেল্‌স-এ যে নৃশংস হামলার ঘটনা ঘটে গেছে তার পরিপ্রেক্ষিতে সেখানকার জনসাধারণের সঙ্গে কাঁধে কাঁধ মিলিয়েকাজ করে যাব আমরা। এই ঘটনায় যাঁরা তাঁদের প্রিয়জনকে হারিয়েছেন, তাঁদের শোক ও দুঃখের অংশীদারও হব আমরা। বেলজিয়ামের সঙ্গে আমাদের সম্পর্কের মূল রয়েছে অনেক গভীরে এবং কালের পরীক্ষায় তা উত্তীর্ণও। ইউরোপীয় ইউনিয়নের সদস্য রাষ্ট্রগুলির মধ্যে বেলজিয়াম আমাদের দ্বিতীয় বৃহত্তম বাণিজ্যিক অংশীদার। ঐ দেশের প্রধানমন্ত্রীর সঙ্গে আমার বৈঠকের লক্ষ্য ও উদ্দেশ্য হল দ্বিপাক্ষিক বাণিজ্য, বিনিয়োগ এবং উচ্চ প্রযুক্তি ক্ষেত্রে অংশীদারিত্বের সম্পর্ককে আরও এগিয়ে নিয়ে যাওয়া। প্রধানমন্ত্রী চার্লস মিশেলের সঙ্গে আমি যুগ্মভাবে ভারত-বেলজিয়াম ‘